Afrikaans | Laerskool Elarduspark
Afrikaans Huistaal - Intermediêre Fase
In die Intermediêre fase word die vier hoofkomponente van Afrikaans behandel. Dit is belangrik vir elke leerder om te kan lees en daarom is die fokus van Lees en Kyk juis om leerders toe te rus met die nodige vaardigheid om met begrip te kan lees. Verder kry leerders die geleentheid om saam te kan luister en kennis weer te gee tydens Luister en Praat. Afrikaans is die taal waarin leerders uiting kan gee aan hulle emosies en belewenisse op 'n kreatiewe wyse. Skryf en Aanbied gee aan die leerders die geleentheid om juis dit te kan doen. Die korrekte gebruik van taal word in die komponent Taalstrukture en Konvensies behandel.
Die personeel wat verantwoordelik is vir Afrikaans by Laerskool Elarduspark is:
Me. Theresa Miller (Graad 4)
Me. Maritza Horn (Graad 4 en 5)
Me. Melanie du Preez (Graad 5)
Me. Lettie Saayman (Graad 6)
Me. Lizette van Rooy (Graad 6)
Afrikaans word in beide die Intermediêre sowel as die Senior Fase aan die hand van spesifieke uitkomstes onderrig en deurlopend geassesseer ten opsigte van die komponente daarvan. Aandag word veral gegee aan die vaslegging en die uitbreiding van taal en geletterdheid. Dit word deur prestasie-omskrywings gerekordeer.
Vanaf Augustus 2013 word 'n nuwe leesprogram by die skool geïnkorporeer om leerders met uitvalle te help. Lees vorm die hoeksteen van leer op alle gebiede en daarom moet leerders lief wees daarvoor.